Aitziber Garmendia

Aitziber Garmendia Mendizabal (Zaldibia, Gipuzkoa, 1982ko abenduaren 10a) aktorea eta umorista da. Zuzenbideko lizentziaduna. ETBrako egindako lanek famatu dute batik bat, telesailetan eta umore saioetan; baina antzerkian ere lan oparoa du. Jaione Betigora "La Jaio", Gorane, Zuriñe Tolonegro eta Virginia Santos pertsonaia arrakastatsuen sortzailea da.

 Bizitza 

 thumb | eskuinera | Aitziber Garmendiaren testigantzekin osatutako bideoa (Ahotsak proiekturako)

Ikastolan hasi zen antzerkia egiten. Hamahiru urterekin oholtzara atera zen lehen aldiz, Beasaingo antzerki taldean; hamabost urte behar ziren Beasaingo antzerki eskolan sartzeko, eta bere adinaz gezurra esanda lortu zuen sartzea. Antzeztu zuen lehenengo lana Dario Foren Hitz egin dezagun sexuaz izan zen.

Aktore ikasketak egin zituen eta, aldi berean, Zuzenbidean lizentziatu zen. Hemeretzi urte zituela, Martin telesailarekin famatu zen. 2003-2009 bitartean grabatu zen telesail haren ondotik, hamaika saio eta telesailetan parte hartu izan du; besteak beste, elkarrizketak eta bakarrizketak uztartzen zituen Batek daki arrakasta handiko saioan. Bost filmetan antzezle lanak egin ditu (Ocho apellidos vascos, Sukalde kontuak eta Txarriboda, besteak beste) eta 25 bat antzerki lanetan.

2020ko maiatzean, COVID-19 pandemiak Euskal Herriko ohiko kultura jarduera ia erabat geldiarazita zeukala, sei muntaiatan ari zen aldi berean: Losers, Erlauntza, Moko zorrotza, Rita, Txanogorritxotik otso emera (sei mutil medio) eta Feminaiz, berak idatzitako bakarrizketa. Eta horiek guztiak, euskarazko eta gaztelaniazko bertsioetan; beraz, hamabi antzezlan zituen une horretan buruan. Horretaz gain, Gure kasa ETB1eko saioan ziharduen lanean garai horretan bertan.

2020an bertan (maiatzaren 15ean, zehazki), Barre Librea umore saioa estreinatu zuen ETB1en, Jon Plazaola, Getari Etxegarai eta Kepa Errasti aktoreekin batera. Saio horretan, Garmendiak, Virginiaz eta Goranez gain, beste pertsonaia berri batzuk aurkeztu ditu: Xuban, Agurtzane eta Korinba, Goraneren familiako kide bereziak; Jose Manuel, Virginiaren laguna; eta Lulu, Virginiak etxean duen amabirjinaren koadro surrealista.

2021eko abenduaren 31an, ETB1eko urte amaierako kanpaikadak eskani zituen zuzenean Gasteiztik, Ainhoa Etxeberria eta Yerai Diaz aurkezleekin batera.

 Lanak 

 thumb | eskuinera | Aitziber Garmendia, 2017an.

 Antzerkia 
 Hitz egin dezagun sexuaz
 Historias terraterrestres
 Irrikitan
 Xomorroak
 La domadora de fieras
 Mujeres en sus camas
 Emakumeak izarapean
 Baginaren bakarrizketak
 Arrainen bazka
 Wilt
 Kafka eta panpina bidaiaria
 Erlauntza
 Ez naiz inoiz Dublinen egon (2022)
 Sexberdinak (2023) Donostia Antzerki saria irabazi zuen

 Telebista 
 Urtea Izenburua Papera Katea Oharrak2003-2009MartinMaider Manterola BengoetxeaETB 1Pertsonaia nagusia (99 atal)2005Sorginen laratzaHainbat paperETB 1Sketch aktorea2008Qué vida más tristeLaSextaAtal 12009Mi querido KlikowskyETB 213 atal2010La isla de los nominadosCuatroAtal 12010IpupomamuaBere buruaETB 1Aurkezlea2010MugaldekoakETB 1Aktore gonbidatua2011-2012FinlandiaBere buruaETB 1Aurkezlea2011-2012MihiluzeBere buruaETB 1Lehiakide gonbidatua (2 atal)2011Euskal Kantuen GauaBere buruaETB 1Euskal kanten popurria ETBko aurkezleekin2013Biba MihiluzeBere buruaETB 1Gonbidatua (azken atala)2013-2014Kontrako eztarriaHainbat paperETB 1Sketch aktorea2014IrrikitownSketch aktoreaETB 1Aktore gonbidatua2014Zuek hor eta gu hemenBere burua / Hainbat paperETB 1Aurkezlea / Kolaboratzailea2015Zuek horBere burua / Hainbat paperETB 1Aurkezlea / Kolaboratzailea2016Batek dakiBere buruaETB 1Aurkezlea2016Berandu baino lehenBere buruaETB 1Gonbidatua (atal 1)2017Euskalduna naiz, eta zu?Hainbat paperETB 1Sketch aktorea2017-2018Allí abajoZuriñeAntena 33 atal2017-2020Gure kasaZuriñe Tolonegro / Gorane / La Jaio / Virginia SantosBere burua (atal 1)ETB 1AurkezleaGonbidatua (atal 1)2018Gure doinuakBere buruaETB 1Gonbidatua (atal 1)2019Gabonǃ Kantatzera gatozǃZuriñe TolonegroETB 1Aurkezlea2019El VecinoMartaNetflix4 atal2020-2021Barre libreaBere burua / Hainbat paperETB 1Aurkezlea / Sketch aktorea2021-2022Kaixo 2022Bere burua (Yerai Diaz eta Ainhoa Etxeberriarekin)ETB 1Aurkezlea2022Ur HanditanBere buruaETB 1Elkarrizketatu gonbidatua2022-2025Machos AlfaNetflixAktore gonbidatua (1-3. denboraldiak)2022-2023Kaixo 2023Bere burua (Nerea Reparaz eta Julen Telleriarekin)ETB 1Aurkezlea2024-gaur egunMuertos S.LOliviaMovistar + / Netflix20 atal (1-3. denboraldiak)202511 entzutekoBere buruaETB 1Elkarrizketatu gonbidatua

 Filmak 

 Sukalde kontuak (2009)
 Mugaldekoak (2010)
 Anfitrioi berezia (2012)
 Alaba zintzoa (2013)
 Ocho apellidos vascos (2014)
 Txarriboda (2015)
 Erlauntza (2020)

 Bideo musikalak 
 Ta nik zer dakit (Xabi San Sebastian, 2009)
 Bazoaz (Su Ta Gar, 2016)

 Bestelakoak 

 Bertso Eguna 2016 - Aurkezlea
 Gaztea Sariak - Aurkezlea
 Mitoaroa II (2025)

 Sariak eta aitortzak 
 Urtea  Saria  Kategoria  LanaEmaitzaErr.2008Donostia Antzerki SariaUrteko euskarazko antzezlanaEmakumeak izarapean2011Pantalla de CristalEmakumezko Aktore OnenaCenizas Errautsak 2012  Mi Butaquita Antzeztaldeko Emakumezko Aktore Onena Wilt 2019GazteaUrteko pertsonaia2024Donostia Antzerki SariaUrteko euskarazko antzezlanaSexberdinak

 Erreferentziak 

 Kanpo estekak 

 Aitziber Garmendia, Euskadi Irratian
 Elkarrizketa, Argian
 Aitziber Garmendia «Hori da une horretan daukazun bakarra: mina» (Berria, 2019)

Kategoria:Aitziber Garmendia